Tisztelt Polgármester asszony!

Az alábbi javaslatot tesszük a 2026. évi költségvetés tervezéséhez:

* Banai úti kerékpárút felújítása
* Gyalogátkelő helyekhez fényvisszaverő jelzések elhelyezése, hogy szürkületben és sötétben is figyelemfelkeltő legyen a járművel közlekedők számára.
* Buszpályaudvarnál lévő gyalogátkelőhely beláthatóságának megoldása.
* Szabadidőparkban lévő eszközök ( fából készült utak, tó melletti napozók, kihelyezett játékok felújítása, javítása, karbantartása), valamint a köztéri és a Szabadidőparki padok felújítása.
* Településen több szemetes elhelyezése.
* A Csónakházhoz vezető bekötőút és pakoló térkövezése.
* Szabadidőparkban napelemes világítás kiépítése, telepítése arra a területre, ahol a Kukorica Fesztivál, illetve a Mikulás rendezvény kerül megrendezésre, a murvás sétáló út mellé, hogy balesetmentes legyen a közlekedés.
* Játszóterek felülvizsgálata, az esetleges karbantartási munkák elvégzése.
* Rózsaerdei úti játszótér korszerűsítése, több játékkal történő felszerelése, hogy az új lakóparkokba költöző kisgyermekeseknek is legyen a közelben egy játszótér.
* Az egészségház bejáratához egy információs tábla kihelyezése, hogy pontosan milyen szolgáltatásokat, és hol találnak meg a lakosok a házban.
* Az egészségháznál lévő OTP bankautomatához egy szemetes kihelyezése, ami esztétikailag is a városképbe illik.
* Vízgyűjtő tartályok és komposztáló edények további osztása azon lakosok számára, akik még nem vették igénybe.
* Kereskedő udvar, mint utcanév tábla kihelyezése.
* Termálfürdő bejáratához tavasszal virágok kihelyezése.

Tisztelettel:

Veresné Szkocsek Mária Tóth Georgina