**FEJLESZTÉSI, FELÚJÍTÁSI TERV – 2026.**

**Könyvtár:**

* Az iroda esztétikai megjelenése miatt és a látogatók közvetlenebb kapcsolattartása érdekében szeretnénk lebontatni a jelenlegi ablakos keretet. Helyére pedig pultot szeretnénk.
* A maradék meglévő csillár cseréjét kérnénk ufólámpákra. Már az előtérben elkezdődött a csere, ennek folytatását szeretnénk kérni. 12 db csillár maradt még az épületben.
* A kézi könyvtár helyiségéből ifjúsági helyiséget szeretnénk kialakítani, hogy a fiataloknak is külön helyiséget tudjuk biztosítani. Az elavult polcokat szeretnénk újakra cserélni, így egységes lenne a könyvtár polcrendszerének kinézete. Illetve az irodába is szeretnék új polcokat. Összesen 10db polcra lenne szükségünk.
* A függönykarnisokat és sötétítő függönyt is szeretnénk lecserélni.
* A mosdó helyiségek teljeskörű felújítását szeretnénk kérni, mivel nagyon elavult állapotban van már.

**Helytörténeti gyűjtemény:**

* A két mosdóba szeretnénk tükröt

**Sportcsarnok:**

* Az öltözőkben a csapok cseréje már megtörtént, a hozzájuk tartozó mosdókban is szeretnénk kérni.
* Az emeletre szeretnénk új műanyag székeket + asztalt.
* A pálya festését szeretnénk kérni, mert 4-5 éve volt utoljára.

**Közösségi Ház:**

* Az egész épületben a radiátorok átmosását szeretnénk, ennek hiányában sorban lyukadnak ki.
* Több helyen repedezik a fal, szerintünk statikustól kellene véleményt kérni ezügyben.
* Főleg a folyosón, de több teremben is szeretnénk a falat javíttatni. Nagyon rossz állapotban van.
* Energetikai korszerűsítést szeretnénk. A neonok cseréjét, ledre.
* A tankonyhán szeretnénk kérni az elektromos hálózat bővítését.
* A stúdió teremben új design kialakítása.

**Szabadidőközpont:**

* A tekepálya vizsgáztatása jövőre lesz esedékes, ehhez szükség lesz karbantartásra, felújításra. (Pl.: oldalfal, tekebábuk, a bábuk mozgatásához szükséges rendszer). A számítógép is nagyon elavult már, ennek cseréjét is szeretnénk.
* Az előtérben festést és a lábazat felújítását szeretnénk kérni.
* A színházteremben a színpad 2 oldalfalának felújítását kérnénk. Elég rossz állapotban van, 1-1 előadás alkalmával nehéz eltakarni a hibákat rajta.

Bábolna, 2025. október 21.

**Szabóné Krajnyák Alexandra**

mb. vezető